CELEX: 62021TN0272
Language: fi
Date: 2021-05-19 00:00:00
Title: Asia T-272/21: Kanne 19.5.2021 – Puigdemont i Casamajó ym. v. parlamentti

12.7.2021   
            
            
               FI
            
            
               Euroopan unionin virallinen lehti
            
            
               C 278/56
            
         
      Kanne 19.5.2021 – Puigdemont i Casamajó ym. v. parlamentti
      (Asia T-272/21)
      (2021/C 278/77)
      Oikeudenkäyntikieli: englanti
      
         Asianosaiset
      
      
         Kantajat: Carles Puigdemont i Casamajó (Waterloo, Belgia), Antoni Comín i Oliveres (Waterloo) ja Clara Ponsatí i Obiols (Waterloo) (edustajat: asianajajat P. Bekaert, J. Costa i Rosselló, G. Boye ja S. Bekaert)
      
         Vastaaja: Euroopan parlamentti
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan Carles Puigdemont i Casamajón (P9_TA(2021)0059 – [2020/2024(IMM)]), Antoni Comín i Oliveresin (P9_TA(2021)0060 – [2020/2025(IMM)]) ja Clara Ponsatí Obiolsin (P9_TA(2021)0061 – [2020/2031(IMM)] koskemattomuuden pidättämistä koskevista pyynnöistä 9.3.2021 annetut Euroopan parlamentin päätökset
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahdeksaan kanneperusteeseen.
      
                  1)
               
               
                  Ensimmäinen kanneperuste perustuu siihen, ettei parlamentti noudattanut velvollisuuttaan esittää riittävät ja asianmukaiset perustelut riidanalaisille päätöksille ja laiminlöi näin SEUT 296 artiklan toisen kohdan ja perusoikeuskirjan 41 artiklan 2 kohdan c alakohdan, luettuna yhdessä perusoikeuskirjan tehokasta oikeussuojaa koskevan 47 artiklan kanssa, mukaisen perusteluvelvollisuutensa.
               
            
                  2)
               
               
                  Toinen kanneperuste perustuu Euroopan parlamentin työjärjestyksen 9 artiklan 1 kohdan, luettuna yhdessä perusoikeuskirjan 20, 21 ja 47 artiklan kanssa, rikkomiseen siltä osin kuin kyse on oikeudesta etukäteen laillisesti perustettuun tuomioistuimeen, koska pyyntöä parlamentille ei esittänyt jäsenvaltion toimivaltainen viranomainen.
               
            
                  3)
               
               
                  Kolmas kanneperuste perustuu sen perusoikeuskirjan 41 artiklan 1 kohdassa vahvistetun oikeuden rikkomiseen, jonka mukaan jokaisella on saada asiansa käsitellyksi puolueettomasti ja oikeudenmukaisesti, mistä seuraa myös perusoikeuskirjan 39 artiklan 2 kohdan rikkominen useiden menettelyllisten päätösten perustelujen puutteellisuuden vuoksi, mikä on SEUT 296 artiklan toisen kohdan ja perusoikeuskirjan 41 artiklan 2 kohdan c alakohdan vastaista, sekä SEUT 15 artiklan ja perusoikeuskirjan 47 artiklan rikkominen.
               
            
                  4)
               
               
                  Neljäs kanneperuste perustuu perusoikeuskirjan 41 artiklan 2 kohdan b alakohdassa tarkoitetun kuulluksi tulemista koskevan oikeuden loukkaamiseen, mihin liittyy perusoikeuskirjan 42 artiklassa vahvistettu oikeus tutustua asiakirjoihin, sekä puolustautumisoikeuksien ja tehokasta oikeussuojaa koskevan oikeuden loukkaamiseen.
               
            
                  5)
               
               
                  Viides kanneperuste liittyy oikeusvarmuuden ja vilpittömän yhteistyön periaatteiden loukkaamiseen, mikä johtuu riidanalaisten päätösten epäselvyydestä siinä päätettyjen koskemattomuuden pidättämisten osalta, mihin liittyvät perusoikeuskirjan 47 ja 48 artiklassa vahvistetut oikeudet tehokkaaseen oikeussuojaan ja puolustautumiseen.
               
            
                  6)
               
               
                  Kuudes kanneperuste perustuu SEUT 343 artiklassa ja pöytäkirjassa N:o 7 olevassa 9 artiklassa, luettuna yhdessä perusoikeuskirjan 6 artiklan, 39 artiklan 2 kohdan ja 45 artiklan, SEUT 21 artiklan ja työjärjestyksen 5 artiklan 2 kohdan kanssa, taatun koskemattomuuden loukkaamiseen, sillä parlamentti joko sivuutti kokonaan lainsäädäntöön perustuvat kriteerit ratkaistessaan koskemattomuuden pidättämistä koskevan pyynnön tai teki kyseisiä lainsäädäntöön perustuvia kriteereitä koskevan ilmeisen arviointivirheen.
               
            
                  7)
               
               
                  Seitsemäs kanneperuste perustuu perusoikeuskirjan 41 artiklassa vahvistetun hyvän hallinnon periaatteen ja perusoikeuskirjan 20 ja 21 artiklassa, luettuna yhdessä SEUT 343 artiklan, pöytäkirjassa N:o 7 olevan 9 artiklan sekä perusoikeuskirjan 6 artiklan, 39 artiklan 2 kohdan ja 45 artiklan kanssa, vahvistetun yhdenvertaisuuden periaatteen loukkaamiseen, koska parlamentti joko sovelsi omaan aikaisempaan käytäntöönsä perustuvia lisäkriteereitä tai teki ilmeisen arviointivirheen.
               
            
                  8)
               
               
                  Kahdeksas kanneperuste perustuu hyvän hallinnon periaatteen ja yhdenvertaisen kohtelun periaatteen loukkaamiseen, jota on tarkasteltava perusoikeuskirjan 6, 20 ja 21 artiklan, 39 artiklan 2 kohdan sekä 45 artiklan valossa, kun tarkastellaan aikaisempaa käytäntöä, joka osoittaa, että parlamentti ei ole pidättänyt koskemattomuutta siinä tarkoituksessa, että jäseniä pidätetään ilman, että heitä on todettu syyllisiksi, ja työjärjestyksen 9 artiklan 7 kohtaa.